Cuneiform Tablet CCT 2 47b (BM 113397)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi₄-ma um-ma a-šùr-re-ṣí-ma PUZUR₄-a-na DUMU ì-lí-a-lim iš-tù a-lim{ki} e-li-a-ma um-ma šu-ut-ma 2 ma-na KÙ.GI ša ḫu-ra-ṣa-nu a-na a-bi₄-kà ša-áp-ku-ni-ma šu-mì DAM.GÀR ú-du-ú-ma a-na um-mì-a-ni i-za-zu KÙ.GI šu-ut a-na a-bi₄-ni ú pu-šu-ke-en i-za-az té-er-ta-kà a-ṣé-er a-bi₄-kà li-li-kam-ma té-er-tí a-bi₄-kà li-li-kam-ma a-šar ús-ma-at-ni lu né-pu-uš šu-ma li-ba-kà té-er-ta-kà a-ṣé-er PUZUR₄-a-šùr bu-za-zu ú PUZUR₄-a-na li-li-kam-ma áš-ra-kam a-wa-tim lu-ga-me-ru a-dí ba-nu-um i-lá-kà-ni a-na a-ḫi-a TUR ša-pu-lá-ku a-bi₄ a-ta be-lí a-ta a-dí ša a-na-kam i-na qá-qí-ri-im da-ni-im wa-áš-ba-ku-ni 1 GÍN KÙ.BABBAR i-ša be-ú-lá-tí-a ag-mu-ur a-dí ma-lá ú šé-ni-šu té-er-tí i-li-kà-ku-um ú a-ta mì-ma lá tù-ta-e-ra-am a-bi₄ a-ta be-lí a-ta a-šar ma-la-ki-im mì-il₅-kà